18. ΒΑΣΙΛΙΚΟΝ ΔΙΑΤΑΓΜΑ υπ΄ αριθ. 206 της 6 Μαρτ./12 Απρ. 1960 (ΦΕΚ Α΄ 43) Περί αυξήσεως των ανωτάτων ορίων βάρους και διαστάσεων και καθορισμού ενίων τελών αποστολής ταχ. δεμάτων εσωτερικού. Έχοντες υπ΄ όψιν τας διατάξεις των άρθρ. 1 παρ. 3, 3 παρ. 1 και 2 (περίπτ. β΄), 5 παρ. 2 και 14 παρ. 1 του Νόμ. 841/1948 «περί ταχυδρομικών δεμάτων» ως και την υπ΄ αριθ. 76/1960 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών και Συγκοινωνιών και Δημοσίων Έργων Υπουργών, απεφασίσαμεν και διατάσσομεν: Άρθρον μόνον.-1.Τα υπό των διατάξεων της παρ. 1 του άρθρ. 1 του Νόμ. 841/1948 προβλεπόμενα ανώτατα όρια βάρους και διαστάσεων αυξάνονται και γίνονται εφεξής δεκτά υπό της Ταχυδρομικής Υπηρεσίας δέματα εσωτερικού μέχρι βάρους 20 χιλιογράμμων και διαστάσεων μη υπερβαινουσών τα 0,70 μ. κατά μήκος και τα 0,50 μ. κατά πλάτος και ύψος. 2.Τα τέλη αποστολής των κατά την προηγουμένην παράγραφον ηυξημένου βάρους δεμάτων καθορίζονται εις τρεις κατηγορίας, ανταποκρινομένας εις τας υπό του άρθρ. 3 του από 15.10.56 Β.Δ/τος «περί τροποποιήσεως ταχυδρομικών τινων τελών» προβλεπομένας αναλόγως της χιλιομετρικής αποστάσεως ισαρίθμους ζώνας, ως ακολούθως: Άνω των 15 μέχρι 18 χιλιογράμμων δραχ.: Α΄ Ζώνη            Β΄ Ζώνη            Γ΄ Ζώνη        25                    36                       50 Άνω των 18 μέχρι 20 χιλιογράμμων δραχ.: Α΄ Ζώνη             Β΄ Ζώνη           Γ΄ Ζώνη       28                     40                       56 Δια τα ανωτέρω δέματα βάρους 15, 18 και 20 χιλιογράμμων επιτρέπεται ανοχή εις την τιμολόγησιν μέχρις 100 γραμμαρίων μη υπολογιζομένων προς είσπραξιν τέλους ανωτέρας κατηγορίας. Δια τα εντός της τοπικής ακτίνος αστικής διανομής διαμειβόμενα δέματα τα ανωτέρω τέλη αποστολής μειούνται εις το 1/2 του τέλους της Α΄ Ζώνης του αντιστοίχου βάρους. 3.Το τέλος εκ νέου αποστολής η επιστροφής συνεπεία αιτήσεως του αποστολέως η παραλήπτου των δεμάτων εσωτερικού βάρους άνω των 15 μέχρις 20 χιλιογράμμων ορίζεται εις δραχ. 12,50 κατά δέμα. 4.Το τέλος κατ΄ οίκον επιδόσεως εκάστου δέματος της αυτής ως άνω κατηγορίας ορίζεται εις δραχ. 7,50. 5.Η αποζημίωσις η καταβαλλομένη υπό της ταχυδρομικής υπηρεσίας εν περιπτώσει απωλείας, βλάβης η παραβιάσεως δέματος εσωτερικού, άνευ δεδηλωμένης αξίας, βάρους άνω των 15 μέχρις 20 χιλιογράμμων, ορίζεται κατ΄ ανώτατον όριον εις δραχ. 250. Εις τους αυτούς επί των Οικονομικών και Συγκοινωνιών και Δημοσίων Έργων Υπουργούς ανατίθεμεν την δημοσίευσιν και εκτέλεσιν του παρόντος Δ/τος. 